מיליון דולר בייבי

מיליון דולר בייבי (באנגלית: Million Dollar Baby) הוא סרט דרמה זוכה פרס האוסקר משנת 2004 שבויים בידי קלינט איסטווד. הסרט מגולל את סיפורה של מתאגרפת חובבנית, המגולמת בידי הילרי סוונק, השואפת להפוך למקצוענית, ולשם כך פונה לעזרתו של מאמן איגרוף מזדקן, המגולם בידי איסטווד. עם יציאתו זכה הסרט להצלחה בקופות ולביקורות אוהדות, והוא היה מועמד לשבעה פרסי אוסקר וזכה בארבעה – לסרט הטוב ביותר, לבמאי הטוב ביותר, לשחקנית הטובה ביותר (סוונק) ולשחקן המשנה הטוב ביותר (מורגן פרימן). עם זאת הוא עורר מחלוקת בשל התפנית החדה בעלילת הסרט, שבעקבותיה עוסק הסרט בנושא שנוי במחלוקת. מגי פיצג'רלד (הילרי סוונק) היא מתאגרפת חובבנית ששואפת להפוך למקצוענית, ומנסה לשכנע את פרנק דאן, מאמן איגרוף מזדקן וזנוח (קלינט איסטווד) לקחת אותה תחת חסותו. בתחילה דאן מסרב מכיוון שאינו מעוניין לאמן נשים והוא סבור שמגי, בת ה-31, מבוגרת מדי מכדי לעסוק באיגרוף מקצועני. מגי מנסה לזכות באהדתו, באימוניה הבלתי פוסקים באולם המנוהל בידי ידידו של פרנק, מתאגרף לשעבר המכונה סקראפ (מורגן פרימן), שגם מלווה את הסרט בקריינותו. בסיועו של סקראפ מצליחה מגי לשכנע את פרנק לאמן אותה, ובין השניים הולך ונרקם קשר אמיץ. פרנק, שקשריו עם בתו שלו נותקו, מוצא במגי תחליף בת, וגם מגי מוצאת בו דמות אב. בהדרכתו של פרנק מגי הופכת לסיפור הצלחה ומפלסת את דרכה במהירות לצמרת, עד שהיא מגיעה לקרב מכריע כנגד אלופת גרמניה לנשים. במהלך הקרב מרמה יריבתה של מגי, וגם פוגעת בה מאחור בתום הסיבוב. מגי נוחתת על שרפרף, שוברת את צווארה והופכת למשותקת בכל גופה. בתחילה פרנק מנסה לסייע למגי להחלים, אולם כל מאמציו הם לשווא, ולשניים מתחוור כי מצבה בלתי הפיך. בשלב זה אומרת מגי לפרנק כי הגשימה את שאיפותיה בחיים, ומבקשת את עזרתו כדי למות. בתחילה פרנק מסרב, אבל לאחר ניסיון התאבדות כושל שלה, הוא מבצע בה המתת חסד על ידי הזרקת אדרנלין. לאחר מכן פרנק נעלם, והצופים מגלים כי הקריינות של סקראפ הנה בעצם מכתבו המיועד לבתו של פרנק, לספר לה על אביה, אולי כדי לזכותו בכל זאת באהדתה. קלינט איסטווד - פרנקי דאן, מאמן אגרוף קשיש קשוח אך בעל כוונות טובות. הילרי סוואנק - מרי מרגרט "מגי" פיצג'רלד, מתאגרפת נחושה ושאפתנית שאומנה על ידי פרנקי דאן. מורגן פרימן – אדי "סקראפ-איירון" דופריס, עוזר הכושר של דאן ומתאגרף לשעבר. ג'יי ברוצ'ל – דילארד המסוכן נלחם בפיפו באם-בם בארך או "סכנה", מתאגרף פשוט. מייק קולטר – ווילי "ביג ווילי" ליטל, מתאגרף שדאן אימן במשך שנים. לוסיה רייקר – בילי "הדוב הכחול" אוסטרמן, פרוצה לשעבר ומתאגרפת מרושעת. בריאן פ. או'בירן – האב הורבק, הכומר של הכנסייה שבה דן לומד. אנתוני מאקי – שוורל ברי, מתאגרף נלהב מדי, מתאמן בקביעות במועדון האגרוף של דאן. מייקל פניה – עומר, מתאגרף והחבר הכי טוב של שוורל. מרגו מרטינדייל – ארליין פיצג'רלד, אמה האנוכית של מגי. מרקוס צ'ייט – J.D. פיצג'רלד, אחיה הכלוא של מגי. ריקי לינדהום – מרדל פיצג'רלד, אחותה של מגי. בניטו מרטינז - המנהל של בילי. ברוס מקוויטי – מיקי מאק, סוכן מתאגרפים. גרנט ל. רוברטס - איש החתך של בילי. מדיה וקבצים בנושא מיליון דולר בייבי בוויקישיתוף אתר האינטרנט הרשמי של מיליון דולר בייבי "מיליון דולר בייבי", במסד הנתונים הקולנועיים IMDb (באנגלית) "מיליון דולר בייבי", באתר נטפליקס "מיליון דולר בייבי", באתר AllMovie (באנגלית) "מיליון דולר בייבי", באתר Rotten Tomatoes (באנגלית) "מיליון דולר בייבי", באתר Box Office Mojo (באנגלית) "מיליון דולר בייבי", באתר Metacritic (באנגלית) "מיליון דולר בייבי", באתר אידיבי "מיליון דולר בייבי", במסד הנתונים הקולנועיים KinoPoisk (ברוסית) מיליון דולר בייבי, באתר אנציקלופדיה בריטניקה (באנגלית) "מיליון דולר בייבי", ביקורת על הסרט באתר "עין הדג" יוכי שלח, מיליון דולר, בייבי מאחורי הקלעים: "מיליון דולר בייבי", באתר eonline ‏, 23.02.05